**Auces vidusskolas pašnovērtējuma ziņojums**

|  |  |
| --- | --- |
| Auce, 05.11.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|  Dobeles novada Izglītības pārvaldes vadītāja |   |   |
| (dokumenta saskaņotāja pilns amata nosaukums) |
|   |   |  Aija Didrihsone |
| (paraksts) |   | (vārds, uzvārds) |
|  09.11.2021. |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Pamatizglītības programma | 21011111 | Jura Mātera iela 11, Auce, Auces novads un Jura Mātera iela 13, Auce, Auces novads | [V-9750](https://is.viis.gov.lv/Pages/Institutions/EducationProgramLicences/View.aspx?id=57780&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 11.04.2018. | 385 | 384 |
| Vispārējās vidējās izglītības matemātikas, dabaszinību un tehnikas virziena programma | 31013011 | Jura Mātera iela 11, Auce, Auces novads un Jura Mātera iela 13, Auce, Auces novads | [V-489](https://is.viis.gov.lv/Pages/Institutions/EducationProgramLicences/View.aspx?id=57783&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 11.04.2018. | 43 | 42 |
| Vispārējās vidējās izglītības programma  | 31016011 | Jura Mātera iela 11, Auce, Auces novads un Jura Mātera iela 13, Auce, Auces novads | V-3960 | 01.09.2020. | 17 | 15 |
| Speciālās pamatizglītības programma izglītojamiem ar garīgās attīstības traucējumiem | 21015811 | Jura Mātera iela 11, Auce, Auces novads un Jura Mātera iela 13, Auce, Auces novads | [V-9751](https://is.viis.gov.lv/Pages/Institutions/EducationProgramLicences/View.aspx?id=57781&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 11.04.2018. | 26 | 25 |
| Speciālās pamatizglītības programma izglītojamiem ar smagiem garīgās attīstības traucējumiem vai vairākiem smagiem attīstības traucējumiem | 21015911 | Jura Mātera iela 11, Auce, Auces novads un Jura Mātera iela 13, Auce, Auces novads | [V-9752](https://is.viis.gov.lv/Pages/Institutions/EducationProgramLicences/View.aspx?id=57782&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 11.04.018. | 4 | 5 |
| Pirmsskolas izglītības programma | 01011111 | Jura Mātera iela 11, Auce, Auces novads un Jura Mātera iela 13, Auce, Auces novads | [V-1956](https://is.viis.gov.lv/Pages/Institutions/EducationProgramLicences/View.aspx?id=60858&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 11.09.2019. | 11 | 12 |
| Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem | 01015911 | Jura Mātera iela 11, Auce, Auces novads un Jura Mātera iela 13, Auce, Auces novads | [V-4118](https://is.viis.gov.lv/Pages/Institutions/EducationProgramLicences/View.aspx?id=64269&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 26.10.2020.  | 0 | 1 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 50 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 1 | Vakanta bija psihologa amata vieta, jo skolas psiholoģe atradās bērna kopšanas atvaļinājumā. |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 5 | sociālais pedagogs, psihologs, logopēds, medicīnas persona – skolas māsa, pedagoga palīgs  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)
		1. Prioritāte - pilnveidot pedagogu prasmi organizēt mūsdienīgu mācību un audzināšanas darbu.

Sasniedzamais rezultāts – direktore, vadības komanda un visi skolas pedagogi pilnveidojuši prasmes tālākizglītības kursos par mūsdienīga mācību procesa organizēšanu, vērtēšanas formu daudzveidību un audzināšanas metožu pielietošanu mācību stundās.

* + 1. Prioritāte - pilnveidot izglītojamo individuālā darba plānošanas prasmi.

Sasniedzamais rezultāts – visiem skolēniem plānveidīgi pa klašu grupām, organizētas stundas, kurās veidotas prasmes, kā sastādīt dienas režīmu, plānot laiku mācībām un atpūtai. Mācību priekšmetu stundās sniegti praktiski uzdevumi, ar kuru palīdzību skolēni paaugstina spēju plānot personīgo izaugsmi katrā mācību priekšmetā.

* + 1. Prioritāte - uzlabot skolas vidi, nodrošinot kvalitatīvu gaisa apmaiņu telpās un veicot ēkas energoefektivitātes paaugstināšanu.

Sasniedzamais rezultāts – lielākajā daļā “jaunās” skolas ēkā ierīkota mūsdienīga ventilācijas sistēma gaisa kvalitātes uzlabošanai un veikta fasādes siltināšana.

1. **Izglītības iestādes darbības pamatmērķi**

2.1. Izglītības iestādes misija – būt atbildīgiem audzēkņu, vecāku, sabiedrības un valsts priekšā par skolas vīzijas un mērķu iespējami pilnīgu realizāciju.

2.2. Izglītības iestādes vīzija par izglītojamo – Skolas absolventi ir pilnvērtīgi sagatavoti aktīvai dzīvesdarbībai, gatavi dzīvot pilnvērtīgu, patstāvīgu un laimīgu dzīvi reālos apstākļos, kopt labestīgas izglītotu cilvēku savstarpējās attiecības.

* 1. Izglītības iestādes vērtības cilvēkcentrētā veidā – savstarpēja cieņa, atbildība, godīgums, savaldība.
	2. 2020./2021.mācību gada darba prioritātes (mērķi/uzdevumi) un sasniegtie rezultāti

Mērķis 2020./2021.m.g.

Kvalitatīva izglītības procesa nodrošināšana, uzsākot jaunā mācību satura ieviešanu.
Uzdevumi:

●katram mācību priekšmeta skolotājam plānot un īstenot jauno izglītības saturu atbilstoši Skola 2030 izstrādātajiem programmu paraugiem,

**●** pārraudzīt jaunā mācību satura ieviešanu 1., 4., 7., 10. klasē,

● **v**eidot vienotu izpratni par atbildības sadalījumu starp skolotājiem, vecākiem un skolēniem,

●radīt skolā apstākļiem atbilstošu drošu un higiēnisku mācību vidi.

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādē valda demokrātisks vadības stils, tādējādi darba izvērtēšanā un attīstības plānošanā tiek iesaistītas visas ieinteresētās puses. Iestādes vadība konsultējas ar Skolas padomes pārstāvjiem un aptaujā vecākus par nepieciešamiem uzlabojumiem iestādē. | Paplašināt vecāku iesaisti skolas darba vērtēšanā. |
| Darbam izglītības iestādē ir pilnībā nokomplektēts personāls  | Stiprināt vadības komandas un pedagogu sadarbību izglītojamo izaugsmes dinamikas veicināšanā. |
| Vadība ievieš jauninājumus, veicina izglītības attīstības kultūru, saskaņā ar iestādes attīstības vīziju un mērķiem | Organizēt vadības komandas tālākizglītību par personāla vadīšanu pārmaiņu apstākļos. |
| Skolas direktorei ir labas zināšanas un prasmes iestādes budžeta plānošanā un pārraudzībā, pielietojot grāmatvedības programmu G-vedis sadaļu Budžets, tiek veikta ikgadējā budžeta plānošana un pieprasījuma veidošana, kā arī izpildes nodrošināšana un pārraudzība. | Pilnveidot prasmes sakarā ar pāreju uz citu grāmatvedības un finanšu programmu saistībā ar ATR. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolā ir izstrādāti visi nepieciešamie iekšējie normatīvie akti, kuri ir saskaņā ar ārējiem normatīvajiem aktiem un nodrošina optimālu skolas darbību. Iekšējie normatīvie akti tiek izvērtēti un aktualizēti. | Regulāri pilnveidot iekšējos normatīvos aktus saskaņā ar izmaiņām ārējos normatīvajos aktos. |
| Skolas direktore īsteno demokrātisku vadības stilu, lēmumu pieņemšanā iesaistos gan iesaistītos pedagoģiskos darbiniekus, gan skolēnu pašpārvaldi, gan vecākus.Krīzes situācijās skolā operatīvi tiek organizēts darbs saskaņā ar jaunākajiem valdības lēmumiem, par to informējot vecākus un izglītojamos.  | Palielināt vecāku un izglītojamo lomu nepopulāru lēmumu pieņemšanā. |
| Skolas direktore un vadības komanda skaidri, pamatoti pauž savu viedokli, veido pozitīvu komunikāciju ar darbiniekiem, vecākiem un izglītojamiem gan klātienē, gan, izmantojot attālinātas saziņas metodes (telefona sarunas, ZOOM u.c.). | Paplašināt attālinātas saziņas iespējas ar visiem izglītojamo vecākiem. |
| Dibinātājs, pedagogi, vecāki, izglītojamie raksturo vadītāju kā profesionālu un uz sadarbību vērstu vadītāju, kura apveltīta ar labām organizatora prasmēm un līdera dotībām, prasmi novērst un risināt konfliktsituācijas. | Pilnveidot komunikāciju ar jaunā novada dibinātāju un ar izglītības procesu saistītajām institūcijām. |
| Izglītības iestādē ir izstrādāts detalizēts attīstības plāns turpmākajiem trīs gadiem. Tajā ir izvirzītās prioritātes turpmākajiem trīs gadiem un izvirzīti uzdevumi to veikšanai. Plāns katru gadu tiek izvērtēts un aktualizēts. | Plānojot turpmāko darbu apzināt visu ieinteresēto pušu vajadzības un gaidas. |
| Direktore iekļaujas dabaszinību mācību jomas izglītības darbā, praktiski iesaistās audzināšanas, mācīšanas un mācīšanās darba organizēšanā ar skolēniem, vadots ķīmijas stundas.Direktore un vadības komanda vēro kolēģu vadītās stundas, sniedz ieteikumus mācību stundas veidošanā atbilstoši kompetenču izglītībai. | Organizēt pedagoģiskā personāla kompetenču paaugstināšanu formatīvās vērtēšanas metožu pilnveidošanā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Direktore organizē finanšu un personālresursu efektīvu izmantošanu iestādes attīstības veicināšanai un atpazīstamībai sabiedrībā. | Dalīties pieredzē ar savas izglītības iestādes labās prakses piemēriem novada un reģionālajā līmenī, aktīvi popularizējot efektīvas pedagogu sadarbības sistēmas izveidi dotajā izglītības iestādē. |
| Dibinātāja veiktajā iestādes vadītājas novērtējumā iegūtā informācija liecina par vadītājas personības kvalitātēm, vadītājas atbildību, proaktivitāti, sadarbības prasmēm gan iestādes, gan novada līmenī.Iestādes vadītāja no 2013.gada bija Auces novada deputāte, darbojās Izglītības, kultūras un sporta komitejā, Finanšu komitejā, bet no 2021. gada jūnija ir Dobeles novada deputāte, darbojas Izglītības, kultūras un sporta komitejā, Sociālajā un veselības komitejā. | Paplašināt sadarbību ar pašvaldību, iniciējot sadarbības pasākumus jaunā Dobeles novada izglītības iestādēm. |
| Izglītības iestādes vadītāja kopā ar vadības komandu uzņemas līdera lomu ikdienas darbā, veido un stiprina komandas identitāti, uztur izglītības iestādes vērtības un ļoti labi organizē personāla un komandas darbu, lai nodrošinātu mērķu sasniegšanu. | Paaugstināt kolektīva izpratni par inovāciju ieviešanas nozīmi mūsdienu izglītības procesā, mudināt rast jaunas darba metodes ārpus ierastās “komforta zonas”. |
| Direktorei ir demokrātiska pieeja dažādu jautājumu risināšanā, tādējādi izglītības iestādes darbība tiek vērsta uz komandas stiprināšanu un saliedēšanu, kā arī attīstību.Iestādes vadītāja iesaista personālu un vadības komandu kopējo lēmumu pieņemšanā, deleģē pienākumus vadības komandai un personālam, tādējādi veicinot patstāvību, iniciatīvu un līdzatbildību no darbinieku puses. | Rast iespēju organizēt pasākumus vadības komandas saliedētības stiprināšanai, supervīzijām, pieredzes apmaiņai. |
| Izglītības iestādes vadītāja, iesaistot un sadarbojoties ar vecākiem, vadības komandu, izglītojamajiem un pedagogiem, veido un popularizē pozitīvu izglītības iestādes tēlu savā apdzīvotā vietā un ārpus tās; izglītojamie piedalās un gūst panākumus olimpiādēs, konkursos un sacensībās vietējā, starpnovadu, valsts un starptautiskā mērogā | Pilnveidot Skolas padomes darbu un sadarbības formas ar vecākiem klātienes un attālinātā mācību procesa apstākļos. |
| Skolā darbojas Skolas padome, saskaņā ar Izglītības likuma 31. pantu.Direktore radījusi apstākļus, lai Skolas padome varētu darboties gan direktores vadībā, gan veicina Skolas padomes pašiniciētu darbu. | Pilnveidot un veicināt Skolas vecāku un skolēnu pašpārvaldes sadarbību Skolas padomē. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādē ir izglītības programmu īstenošanai nepieciešamie pedagogi, kā arī darbojas atbalsta personāls (speciālais pedagogs, psihologs, logopēds), pēc tarifikācijā pieejamās informācijas pedagogu vakances nav. Visu pedagogu un atbalsta personāla izglītība ir atbilstoša normatīvajos aktos noteiktajai. | Nodrošināt piemērotas kvalifikācijas ieguvi ķīmijas skolotājai. |
| Pedagogu, atbalsta personāla un bibliotekāra izglītība un profesionālā kvalifikācija atbilst viņu amata pienākumiem.Pedagogi profesionālo kompetenci ir pilnveidojuši speciālās un iekļaujošās izglītības kontekstā, piemēram, ,,Pedagoģiskā atbalsta sistēma izglītojamiem ar speciālajām vajadzībām sākumskolā”, ,,Iekļaujoša un atbalstoša skola - zinātkārs un dzīvespriecīgs bērns” | Paaugstināt pedagogu kompetenci vērtēšanas metožu dažādošanā, organizējot kvalifikācijas paaugstināšanas kursus skolā. |
| Iestādē katru gadu tiek izvērtēta pedagogu profesionālā kvalitāte, izmantojot speciāli izstrādātus kritērijus, ar kuriem pedagogi ir iepazīstināti.Pedagogu profesionālā noslodze ir optimāla, atbilstoša katra pedagoga izglītībai, spējām un iespēju robežās, ievērojot vēlmes. | Aktualizēt pedagogu darba novērtēšanas kritērijus, stimulējot uz attīstību vērstu inovāciju ieviešanu skolā. |
| Izglītības iestādē ir izstrādāta sistēma pedagogu tālākizglītības un profesionālās pilnveides nodrošināšanai. Pedagogiem un atbalsta personālam tiek apmaksāta dalība kvalifikācijas paaugstināšanas kursos, kā arī tiek organizēti kursi izglītības iestādē, pieaicinot speciālistus par visiem pedagogiem aktuālu tēmu. | Pilnveidot pedagogu darba pašnovērtēšanas sistēmu, personīgo darba mērķu izvirzīšanas un sasniegšanas sistēmu. |

1. **Informācija par lielākajiem īstenotajiem projektiem par 2020./2021.māc.g.**

4.1. Projekts “Latvijas skolas soma”

2020./21. m.g. programmā “Latvijas skolas soma” 3. klašu skolēni apmeklēja Jaunpils muzeju un iepazina viduslaikos dzīvojošu cilvēku dzīves veidu, modi, izklaides. Sākumskolas skolēniem bija iespēja noskatīties animācijas filmas izlasē “Zelta Ziemassvētki”. 12. klases skolēni apguva I. Ziedoņa daiļradi kultūrizglītojošā nodarbībā “Es un Imants Ziedonis “Dzirnakmeņos””. 1.-7. klašu skolēni audiovizuālā muzikālā darbnīcā “Ritma un skaņu pasaulē” iepazina daudzus sitamos instrumentus un perkusijas, to izskatu un skanējumu. Bērni mācījās vienkāršus spēles paņēmienus, kurus varēja izmēģināt uz pašu izgatavotajiem instrumentiem un piedalīties kopīgā muzicēšanā. Tāpat uzzināja, ka vienkāršākos instrumentus var izgatavot katrs no mums, izmantojot jebkuru skanošu materiālu. Skolēni iepazina un izbaudīja meditācijā izmantojamo instrumentu skanējumu. 8.-12. klašu skolēni mācību gada beigās tiešsaites koncertlekcijā, iepazīstot Latvijas trešās atmodas laika populārāko mūziku, veidoja priekšstatu par tā laika vērtībām, mērķiem un brīvības izpratni.

4.2. ESF projekts “Atbalsts izglītojamo individuālo kompetenču attīstībai” (projekts Nr. 8.3.2.2/16/I/001)

Klātienes mācību laikā skola iesaistīja izglītojamos plānotajos pasākumos. Pamatā tie bija vērsti uz skolēnu ar mācību grūtībām kompetenču paaugstināšanu un skolēniem ar augstiem sasniegumiem – papildus nodarbības talantīgākajiem bērniem matemātikā (mazā matemātikas skola) un ķīmijā (mazā ķīmijas skola). Skolēniem ar mācību grūtībām tika sniegts pedagoga palīga atbalsts mācību stundu laikā, kā arī organizētas individuālas konsultācijas labākai mācību vielas labākai apguvei.

Projekta aktivitāšu norisē tika iesaistīts līdzvērtīgs skolēnu skaits ar mācīšanās grūtībām un ar augstiem sasniegumiem. Skolēniem ar mācību grūtībām tika pielietoti mācību atbalsta pasākumi, organizētas individuālas konsultācijas kompetenču paaugstināšanai.

Projekta ietvaros skolēniem lielākais atbalsts tiek sniegts ar pedagoga palīga, otra pedagoga klasē atbalstu. Tas dod iespēju nepieciešamības gadījumā skolēnam pievērst individuālu uzmanību, sniegt palīdzību. Attālinātā mācību procesa laikā pedagoga palīdzību saņēma atsevišķi skolēni, kuriem bija nepieciešama palīdzība, lai piedalītos stundās ar IT starpniecību.

4.3. LAD apvienotā atbalsta programma "Piens un augļi skolai".

2020./2021.mācību gadā laikā no oktobra līdz martam Auces vidusskolas pirmsskolas programmas un 1.-9.klašu skolēni piedalījās projektā "Piens un augļi skolai". Sešus mēnešus skolēniem bija iespēja papildināt savu uzturu ar SIA LLU "Vecauce" izaudzētajiem āboliem. Lai nostiprinātu veselīga dzīvesveida prasmes, projekta norises laikā klases stundās un citu mācību priekšmetu stundās tika iekļauta veselīga uztura un dzīvesveida tēmas.

1. **Informācija par institūcijām, ar kurām noslēgti sadarbības līgumi**

(izglītības programmu īstenošanai) Skolai šādu līgumu nav.

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību):

▪piederības un lojalitātes Latvijas valstij stiprināšana, organizējot Latvijas valsts simtgadei veltītos pasākumus;

▪iniciatīvas, līdzdalības un piederības apziņas savai skolai un apkārtnei veicināšana;

▪skolēnu vērtību sistēmas pilnveidošana atbilstoši jaunajam mācību saturam.

* 1. 2-3 teikumi par galvenajiem secinājumiem pēc mācību gada izvērtēšanas

2020./2021.m.g. ņemot vērā epidemioloģisko situāciju un attālināto mācību procesu, gandrīz visu mācību gadu īpaša uzmanība tika veltīta vienotas izpratnes par atbildības sadalījumu starp skolotājiem, vecākiem un skolēniem veicināšanai. Konkrēti noteikumi, kuros formulēti skolotāju, skolēnu un vecāku atbildība, palīdzēja veidot drošu vidi klātienes un nodrošināt attālinātā mācību procesa norisi.

E- klase kļuva par galveno saziņas līdzekli informētības nodrošināšanai un mācību darba organizēšanai. Jāturpina apzināt un izmantot e-klases piedāvātās iespējas, lai e-klases lietošana mācību procesā kļūtu par katra iesaistītā nepieciešamību un ieradumu.

Attālinātais mācību process parādīja, ka daudziem skolēniem pietrūkst darba plānošanas iemaņu. Tāpēc turpmāk nepieciešams skolēnus motivēt mācīties mērķtiecīgāk un atbildīgāk plānot un organizēt mācību darbu.

1. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

2020./2001. mācību gadā Auces vidusskola ieguva 4. vietu Ata Kronvalda fonda rīkotajā skolu reitingā mazo skolu grupā. Tas liecina, ka pedagogu un skolēnu darbs gan klātienes, gan attālināto mācību laikā ir vērst uz skolēnu individuālo sasniegumu paaugstināšanu.

* 1. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

 Secinājumi:

3.klases VPD rezultātu snieguma līmeņi ir ar virzību uz optimālu un augstu līmeni.

6.klasei VPD rezultātu snieguma līmeņi pēdējo trīs gadu laikā būtiski nemainās, attālinātais mācību process nav pasliktinājis sasniegumu rezultātus.

9.klases VPD izvērtējums nebūs objektīvs, jo 2018./19.m.g.tika kārtoti eksāmeni, bet 2020./21.m.g. tika kārtots diagnostikas darbs matemātikā un latviešu valodā pēc ilgstoša attālinātā procesa.

Auces vidusskolas vidējo centralizēto eksāmenu rādītāju salīdzinājums 2019., 2020., 2021. gadā

|  |  |  |  |  |
| --- | --- | --- | --- | --- |
| Eksāmens | Vidējie % valstī 2021. gadā | Vidējie % Auces vidusskolā 2019. gadā | Vidējie % Auces vidusskolā 2020. gadā | **Vidējie % Auces vidusskolā 2021. gadā** |
| Latviešu valoda | 51,2 | 63,0 | 60,6 | **62,1** |
| Matemātika | 36,1 | 36,5 | 42,0 | **48,4** |
| Angļu val. | 66,6 | 61,4 | 72,8 | **70,7** |
| Krievu val. | 76,4 | 62,5 | 73,8 | **-** |
| Ķīmija | 55,2 | 76,3 | 79,7 | **64,3** |
| Fizika | - | - | - | **-** |
| Latvijas un pasaules vēsture | - | 55,6 | 70,3 | **-** |
| Bioloģija | - | 51,3 | 63,3 | **-** |

2021. gadā centralizēto valsts pārbaudes darbu rādītāji visos priekšmetos ir augstāki kā vidējie rādītāji valstī. Vērojams, ka ķīmijā eksāmena vidējais vērtējums ir zemāks kā iepriekšējos mācību gados, tas skaidrojams ar attālinātā mācību darba specifiku, jo attālināti nav iespējams veikt laboratorijas darbus, kas dod skolēniem praktiskās iemaņas un paaugstina prasmi risināt nestandarta situāciju uzdevumus.

Direktore *\*paraksts* I. Špela

*\*Šis dokuments ir elektroniski parakstīts ar drošu elektronisko parakstu un satur laika zīmogu.*